**Ministru kabineta noteikumu projekta “Grozījumi Ministru kabineta 2010. gada 16. februāra noteikumos Nr. 143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 47. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējums par tādām radiofrekvenču spektra joslām, kurām paredzēta īpaša lietošanas tiesību piešķiršanas kārtība tiek noteikts Ministru kabineta 2010. gada 16. februāra noteikumos Nr. 143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē” (turpmāk – MK noteikumi Nr. 143). Ministru kabineta noteikumu projekts „Grozījumi Ministru kabineta 2010. gada 16. februāra noteikumos Nr. 143 „Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”” (turpmāk – noteikumu projekts) paredz papildināt MK noteikumus Nr. 143 ar joslām uz kurām attiecas ierobežota pieejamība un kuru lietošanas tiesības tiek piešķirtas konkursa vai izsoles kārtībā. 1) Saskaņā ar *ITU (International Telekomunication Union)* Radionoteikumiem 25,25–27,5 GHz (“26 GHz”) frekvenču josla visā pasaulē ar koprimāriem nosacījumiem ir sadalīta mobilajam dienestam. Komisijas 2019. gada 14. maija Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Eiropas Savienībā spēj nodrošināt bezvadu platjoslas elektronisko sakaru pakalpojumus (turpmāk – Lēmums (ES) 2019/784) harmonizē svarīgākos tehniskos nosacījumus 24,25-27,5 GHz frekvenču joslas pieejamībai un efektīvai izmantošanai zemes sistēmām, kuras spēj sniegt bezvadu elektronisko sakaru pakalpojumus. Ar noteikumu projektu tiek papildinātas ierobežotās joslas ar 25,1–27,5 GHz joslu, lai iekļautu 26 GHz joslas paredzēto izmantošanu saskaņā ar Lēmumā (ES) 2019/784 noteiktajiem harmonizētajiem nosacījumiem. Izsoles kārtībā iegūtās 25,1–27,5 GHz radiofrekvenču spektra lietošanas tiesības elektronisko sakaru operatori varēs izmantot no 2024. gada 1. janvāra.2) Ņemot vērā papildus veikto padziļināto situācijas izpēti 1,5 GHz joslā (1427-1517MHz), VAS “Elektroniskie sakari” nāca klajā ar priekšlikumiem veikt atkārtotas izmaiņas 1427-1517 MHz joslas plānojumā, tādējādi radot labvēlīgākus apstākļus elektronisko sakaru pakalpojumu izvēršanai elektronisko sakaru komersantiem. To veicināja koordinācijas kritēriju saskaņošana pierobežā ar Krieviju un koordinācijas attālumu ap ostām un lidostām noteikšana.Šobrīd zemes sistēmām, kas spēj nodrošināt elektronisko sakaru pakalpojumus Eiropas Savienībā iedalīta 1432 - 1492 MHz josla. 1,5 GHz joslas pārplānošanas rezultātā 20 MHz no joslas vidusdaļas tiek pārplānoti uz joslas augšdaļu (1492-1512 MHz), kur izpildās izdevīgāki lietošanas nosacījumi nodrošinot elektronisko sakaru pakalpojumus. Tādējādi zemes sistēmām platjoslas mobilo radiosakaru sistēmu attīstībai tiek noteikta 1432,0–1472,0 MHz un 1492,0–1512,0 MHz radiofrekvenču josla.Diskusijas un viedokļu saskaņošanu par minēto jautājumu Vides aizsardzības un reģionālās attīstības ministrija virzīja izskatīšanai Radiofrekvenču spektra resursu izmantošanas koordinācijas darba grupā, kurā tika saskaņota pozīcija MK noteikumu Nr. 143 un Nacionālā radiofrekvenču plāna (Ministru kabineta 2009. gada 6. oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”) grozījumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Elektroniskie sakari”.Vides aizsardzības un reģionālās attīstības ministrija.Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas 2015. gada 13. augusta rīkojumu Nr. 256 “Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts tiek virzīts izsludināšanai Valsts sekretāru sanāksmē un apstiprināšanai Ministru kabinetā vienlaikus ar Ministru kabineta noteikumu projektu “Grozījumi Ministru kabineta 2009. gada 6. oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”, lai saskaņotu Lēmuma (ES) 2019/784 nosacījumu pārņemšanu un izmaiņas 1,5 GHz joslas plānojumā. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemta šāda Eiropas Savienības tiesību akta normas:Komisijas 2019. gada 14. maija Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019. gada 14. maija Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Lēmuma 2019/784 1. pants | Noteikumu projekta 3. punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) 7. pantu (Paziņojums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tiek publicēts ministrijas tīmekļvietnē: www.varam.gov.lv. |
| 3. | Sabiedrības līdzdalības rezultāti | Netika saņemti citi viedokļi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Vāvere 67026936

aija.vavere@varam.gov.lv